62025CO0160_INF
Domstolens kendelse (Sjette Afdeling) af 10. november 2025 – [Wawicz] (
i
)
(Sag C-160/25)
»Præjudiciel forelæggelse – artikel 99 i Domstolens procesreglement – besvarelse, der klart kan udledes af retspraksis – forbrugerbeskyttelse – direktiv 93/13/EØF – urimelige kontraktvilkår i forbrugeraftaler – virkningerne af, at et vilkår findes urimeligt – aftale om et lån mod pant i fast ejendom indekseret efter en udenlandsk valuta – fastsættelse af vekselkursen mellem valutaerne – urimeligt element i en konverteringsklausul – afskrækkende virkning – den nationale dommers forpligtelser – den urimelige vilkårs særskilte karakter«
Forbrugerbeskyttelse – urimelige kontraktvilkår i forbrugeraftaler – direktiv 93/13 – konstatering af, at et vilkår er urimeligt – rækkevidde – aftale om lån mod pant i fast ejendom optaget i én valuta og indekseret efter en anden – national retspraksis, der gør det muligt at opretholde denne aftale efter fjernelsen af det urimelige element i vilkåret om konvertering mellem disse valutaer – lovlighed – betingelse – element, der fastsætter selvstændige forpligtelser, der kan adskilles fra de øvrige forpligtelser, der er fastsat i denne klausul – efterprøvelse påhviler den nationale ret
(Rådets direktiv 93/13, art. 6, stk. 1, og art. 7, stk. 1)
(jf. præmis 24-31, 34 og 35 samt domskonkl.)
Konklusion
Artikel 6, stk. 1, og artikel 7, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler
skal fortolkes således, at
disse bestemmelser ikke er til hinder for en national retspraksis, hvorefter en kreditaftale indgået mellem en erhvervsdrivende og en forbruger, der er udfærdiget i en valuta og indekseret efter en anden valuta, fortsat er gyldig, selv om den del af klausulen vedrørende fastsættelsen af købs- og salgskursen for denne valuta, der fastsætter en justering af denne gennemsnitlige konverteringskurs for den pågældende valuta i forhold til den af kreditgiveren fastsatte købs- og salgsmargen, er blevet fjernet på grund af dette elements urimelige karakter, når dette element udgør en kontraktlig forpligtelse, der er adskilt fra de forpligtelser, der er indeholdt i denne klausul, idet det fastsætter selvstændige forpligtelser, der kan adskilles fra de øvrige forpligtelser i nævnte klausul.
(
i
) – Den foreliggende sags navn er et vedtaget navn. Det svarer ikke til et navn på en part i sagen.